Document ID: 32014D0313

KOMISIJOS SPRENDIMAS
2014 m. gegužės 28 d.
kuriuo, atsižvelgiant į cheminių medžiagų klasifikavimo pakeitimus, iš dalies keičiami sprendimai 2011/263/ES, 2011/264/ES, 2011/382/ES, 2011/383/ES, 2012/720/ES ir 2012/721/ES
(pranešta dokumentu Nr. C(2014) 3468)
(Tekstas svarbus EEE)
(2014/313/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
pasikonsultavusi su Europos Sąjungos ekologinio ženklinimo valdyba,
kadangi:
(1)
pagal Reglamento (EB) Nr. 66/2010 6 straipsnio 6 dalį ES ekologinis ženklas negali būti suteiktas prekėms, kurių sudėtyje yra Europos Parlamento ir Tarybos reglamente (EB) Nr. 1272/2008 (2) nurodytų cheminių medžiagų ar preparatų ir (arba) mišinių, atitinkančių kriterijus, pagal kuriuos jie priskiriami toksiškiems, kenksmingiems aplinkai, kancerogeniniams, mutageniniams ar toksiškiems reprodukcijai, ir prekėms, kurių sudėtyje yra Europos Parlamento ir Tarybos reglamento (EB) Nr. 1907/2006 (3) 57 straipsnyje nurodytų cheminių medžiagų. Dėl specifinių prekių, kurių sudėtyje yra tų cheminių medžiagų, kategorijų Reglamento (EB) Nr. 66/2010 6 straipsnio 7 dalyje nustatyta, kad tais atvejais, kai techniškai neįmanoma tų prekių pakeisti kitomis arba naudoti alternatyvių medžiagų ar konstrukcijų arba tada, kai bendras produktų aplinkosauginis veiksmingumas gerokai didesnis, palyginti su kitomis tos pačios kategorijos prekėmis, Komisija gali priimti priemones, kuriomis leidžiama nukrypti nuo to reglamento 6 straipsnio 6 dalies;
(2)
Komisijos sprendimuose 2011/263/ES (4), 2011/264/ES (5), 2011/382/ES (6), 2011/383/ES (7), 2012/720/ES (8) ir 2012/721/ES (9) nustatyti ekologiniai kriterijai, kuriais remiantis ES ekologinis ženklas suteikiamas indaplovėse naudojamiems plovikliams, skalbinių plovikliams, rankomis plaunamų indų plovikliams, universaliems ir sanitarinės įrangos valikliams, pramoninėse ir įstaigų automatinėse indaplovėse naudojamiems plovikliams bei pramonėje ir įstaigose naudojamiems skalbikliams. Priėmus tuos sprendimus, Reglamentas (EB) Nr. 1272/2008 buvo iš dalies pakeistas Komisijos reglamentu (ES) Nr. 286/2011 (10). Reglamento (EB) Nr. 1272/2008 pakeitimai cheminėms medžiagoms taikomi nuo 2012 m. gruodžio 1 d., o mišiniams bus taikomi nuo 2015 m. birželio 1 d. Reglamente (ES) Nr. 286/2011 nustatyta naujų lėtinio (ilgalaikio) pavojaus vandens aplinkai klasifikavimo kriterijų, grindžiamų lėtinio toksiškumo vandens aplinkai ir biologinio skaidumo duomenimis. Remiantis naujaisiais kriterijais, dauguma šiuo metu plovikliuose ir valymo priemonėse naudojamų lengvai skaidomų paviršinio aktyvumo medžiagų buvo priskirtos 3 lėtinio pavojaus kategorijai (H412), o kai kuriais atvejais, ypač susijusiais su rankomis plaunamų indų plovikliais, - 2 lėtinio pavojaus kategorijai, (H411), todėl jas draudžiama naudoti produktuose, pažymėtuose ES ekologiniu ženklu. Nustatyti ekologiniai kriterijai, kuriais remiantis ES ekologinis ženklas suteikiamas indaplovėse naudojamiems plovikliams, skalbinių plovikliams, rankomis plaunamų indų plovikliams, universaliems ir sanitarinės įrangos valikliams, pramoninėse ir įstaigų automatinėse indaplovėse naudojamiems plovikliams bei pramonėje ir įstaigose naudojamiems skalbikliams, vargu, ar tiesiogiai atitiktų 10-20 % geriausių Sąjungos rinkos ploviklių ir valymo priemonių taikomus reikalavimus dėl aplinkosauginio veiksmingumo per būvio ciklą, nes nėra įrodymų, jog esama alternatyvių paviršinio aktyvumo medžiagų. Siekiant pateikti gaires ir padėti pareiškėjams įrodyti, kad laikomasi naujojo reikalavimo, atnaujintas tekstas, kuriame aprašomas vertinimas ir patikra;
(3)
persvarstant kriterijus, kuriais remianti ES ekologinis ženklas suteikiamas indaplovėse naudojamiems plovikliams, skalbinių plovikliams, rankomis plaunamų indų plovikliams, universaliems ir sanitarinės įrangos valikliams ir kurie nustatyti sprendimuose 2011/263/ES, 2011/264/ES, 2011/382/ES ir 2011/383/ES, bei rengiant kriterijus, kuriais remiantis ES ekologinis ženklas suteikiamas pramoninėse ir įstaigų automatinėse indaplovėse naudojamiems plovikliams bei pramonėje ir įstaigose naudojamiems skalbikliams, ir svarstant paviršinio aktyvumo medžiagoms taikomas išimtis, nustatytas sprendimuose 2012/720/ES ir 2012/721/ES, apie naujų klasifikavimo kriterijų taikymo padarinius buvo nežinoma;
(4)
šis pakeitimas taikomas atgaline data nuo 2012 m. gruodžio 1 d., kad būtų užtikrintas tolesnis ES ekologinio ženklo suteikimo indaplovėse naudojamiems plovikliams, skalbinių plovikliams, rankomis plaunamų indų plovikliams, universaliems ir sanitarinės įrangos valikliams, pramoninėse ir įstaigų automatinėse indaplovėse naudojamiems plovikliams bei pramonėje ir įstaigose naudojamiems skalbikliams kriterijų galiojimas;
(5)
sprendimai 2011/263/ES, 2011/264/ES, 2011/382/ES, 2011/383/ES, 2012/720/ES ir 2012/721/ES turėtų būti atitinkamai iš dalies pakeisti;
(6)
šiame sprendime numatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2011/263/ES priedas iš dalies keičiamas taip, kaip nurodyta šio sprendimo I priede.
2 straipsnis
Sprendimo 2011/264/ES priedas iš dalies keičiamas taip, kaip nurodyta šio sprendimo II priede.
3 straipsnis
Sprendimo 2011/382/ES priedas iš dalies keičiamas taip, kaip nurodyta šio sprendimo III priede.
4 straipsnis
Sprendimo 2011/383/ES priedas iš dalies keičiamas taip, kaip nurodyta šio sprendimo IV priede.
5 straipsnis
Sprendimo 2012/720/ES priedas iš dalies keičiamas taip, kaip nurodyta šio sprendimo V priede.
6 straipsnis
Sprendimo 2012/721/ES priedas iš dalies keičiamas taip, kaip nurodyta šio sprendimo VI priede.
7 straipsnis
Šis sprendimas yra taikomas cheminėms medžiagoms nuo 2012 m. gruodžio 1 d.
8 straipsnis
Šis sprendimas skirtas valstybėms narėms.
Priimta Briuselyje 2014 m. gegužės 28 d.

Labels: 7
3
20